**Baltic Beauty Best Barber 2022 nolikums.**

Startē uz modeļiem vai manekena galvām pēc izvēles, tiek vērtēti pēc vienotiem kritērijiem.

Dalībnieki veic matu griezumu, veidojumu un bārdas noformējumu vīrietim, kas piestāv gados jaunam patērētājam.

Matu griezumu obligāti jāveic Low Fade vai Mid Fade tehnikā, veidojot dūmakainu pāreju no 0 matu augšanas daļā uz kakla, līdz vēlamam garumam pakauša augšējā daļā. Griezums tiek izpildīts ar matu mašīnīti un/vai šķērēm.

Pabeigtam darbam jāizskatās kā no frizieru žurnāla vāka. Bārda, tās griezums un kontūras obligātas.

Frizūrai jābūt modernai, vīrišķīgai.

**Krāsa:** Ieteicama tumša matu krāsa, ne gaišāka par 5 līmeni dabīgo toņu skalā. Matu krāsai jāizskatās dabiski, krāsainas matu šķipsnas ne vairāk par 10%.

**Matu garums:** Pirms darba sākuma, matu sānu un pakauša daļas garums ne īsāks kā 0,5cm.

**Instrumenti:** Atļauts izmantot visa veida griešanas, skūšanas un veidošanas instrumentus. Atļauts izmantot dažādas matu mašīnītes, trimmerus, bārdas nažus un šķēres.

**Pieaudzēšana:** Aizliegta matu pieaudzēšana.

**Ieveidošana:** Atļauti visi ieveidošanas līdzekļi matiem un bārdai (pomādes, vaski, lakas u.c.)

**Aizliegts:** Izmantot krāsainās lakas ( gan matiem, gan bārdai).

**Apģērbs:** Modeļu apģērbam ir jāatbilst mūsdienīgam vīrišķīgam izskatam. Militāras uniformas un vēsturiski kostīmi aizliegti.

**Soda punkti:** Dalībnieki, kuri neievēros nolikumu, iegūs soda punktus, kas atbilst attiecīgajam pārkāpumam.

**Laiks:** 60 minūtes

**Vērtēšanas kritēriji:**

|  |  |
| --- | --- |
| * Matu griezums un izpildes tehnika. * Matu griezuma izvēle attiecībā pret sejas formu. * Dūmakainās pārejas tīrums. * Dūmakainās pārejas kvalitāte. * Matu griezuma beigu izskats. * Matu ieveidošanas tehnika. | * Bārdas korekcija un izpildes tehnika. * Bārdas izveide un kontūru izvēle attiecībā pret sejas formu. * Bārdas korekcijas kvalitāte. * Bārdas korekcijas beigu izskats. * Modeļa kopējais beigu izskats |